Resep: Banting-‘pasta’ | Maroela Media
Banting-‘pasta’ (Foto: Lapa-uitgewers)
“Vir baie mense is ŉ lewe sonder pasta ŉ ondraaglike vonnis. Gelukkig is daar wonderlike banting- en ketovriendelike alternatiewe vir pasta. Jy kry dus steeds die genoegdoening van ŉ bak stomende ‘noedels’ of ‘spaghetti’ sonder dat jou gewete jou pla! My gunstelinge is botterskorsielinte, eiervruglinte en zoedels. Zoedels is zucchini-noedels (zucchini is ltaliaans vir murgpampoentjie),” skryf Armand Aucamp in sy resepteboek, Armand kook kaal.
4-8 murgpampoentjies (zucchini’s), na gelang van die grootte
Berei die groente van jou keuse soos volg voor:
Murgpampoentjies (zucchini’s): Sny die punte weerskant af.
Botterskorsie: Skil die hele botterskorsie en sny lengtegewys in stawe van 2 cm.
Eiervrug: Sny die punte weerskant af, sny lengtegewys in skywe van 1 cm.
Gebruik ŉ groenteskiller, julienne-rasper of ŉ spiraalsnyer om die groente in die lengte in dun repies of spirale te sny. (Omdat die eiervrug so sponserig is, is dit beter om sy repies met ŉ mes te sny pleks van ŉ skiller of ŉ rasper.)
Verhit olyfolie, klapperolie of botter (na gelang van die smaak wat jy verkies) in ŉ pan.
Plaas die linte, noedels of zoedels in ŉ pan en braai vir 1-2 minute. Skud eerder die pan pleks van roer, want jy wil nie die groente pap druk nie.
Plaas die deksel op die pan, sodat die pasta vir ŉ minuut of wat verder gaar kan stoom. Hou dit dop, sodat dit nie te sag word nie!
Geniet die pasta saam met jou gunstelingsous.
Met die uitsondering van die eiervrugnoedels (wat gaar móét wees) kan jy enige hiervan rou of gaar geniet.
Die eiervrug werk goed vir ŉ Dan gebruik jy die plat skywe en sny dit nie in noedels op nie.
Sny die eiervrug in blokkies van sowat 2 cm by 2 cm vir ŉ macaroni-tekstuur.
Braai die groente oor hoë hitte in klapperolie om dit lekker bruin te kry of oor matige hitte in baie botter vir ŉ sagter, romeriger geur.
Botter werk veral goed vir botterskorsielinte.
Zucinni pasta maak ek met my spiralizer. So maklik.
Nah, hou maar verby met die banting noodles. Gee vir my die ware Jakob asseblief.